b'\n_START_ARTICLE_\nJos\xc3\xa9 Carreras\n_START_SECTION_\n\xc5\xbdivljenje\n_START_PARAGRAPH_\nV rojstni Barceloni je \xc5\xa1tudiral glasbo. Debitiral je leta 1970 v barcelonskem gledali\xc5\xa1\xc4\x8du Gran Teatre del Liceu v operah Nabucco Giuseppeja Verdija in Lucrezia Borgia Gaetana Donizettija._NEWLINE_V svoji bogati karieri je nastopil na ve\xc4\x8dini najpomembnej\xc5\xa1ih svetovnih opernih odrov (Scala v Milanu, Metropolitan Opera House v New Yorku, dunajska Staatsopera, londonska Royal Opera House ...). Sodeloval je na festivalih v Salzburgu, Aix en Provence, Edinburgh in Veroni, kjer je deloval skupaj z najuglednej\xc5\xa1imi dirigenti (Herbert von Karajan, Claudio Abbado, Riccardo Muti, Lorin Maazel, Riccardo Chailly, Colin Davis, Giuseppe Sinopoli, James Levine, Carlo Maria Giulini, Leonard Bernstein in Zubin Mehta ...)._NEWLINE_Svetovno slavo si je pridobil leta 1990, ko je nastopil v \xc4\x8dasu svetovnega nogomentega prvenstva (FIFA) v Italiji skupaj s tenoristoma Placidom Domingom in Lucianom Pavarottijem._NEWLINE_Njegov repertoar zajema ve\xc4\x8d kot \xc5\xa1estdeset opernih vlog, posnetih pa ima tudi ve\xc4\x8d kot 150 najrazli\xc4\x8dnej\xc5\xa1ih posnetkov.'